বঢ়মপুৰঃ সোমবাৰে নিশা নগাঁও জিলাৰ বঢ়মপুৰত গুলী চালনাৰ ঘটনা সংঘটিত হোৱাত চাঞ্চল্যৰ সৃষ্টি হয়৷ সোমবাৰে নিশা গুলীচালনাৰ ঘটনাত নৱ সিনহা নামৰ যুৱক আহত হোৱা জানিব পৰা গৈছে৷ জানিব পৰা মতে, বঢ়মপুৰৰ শিৱ মন্দিৰৰ সমীপত ৰৈ থকা অৱস্থাত যুৱকজনক উদ্দেশ্যে দুজনীয়া দৃৰ্বুত্তৰ দলে গুলীচালনা কৰে৷ ফলত গুৰুতৰভাৱে আহত হয় যুৱকজন৷ ততাতৈয়াকৈ একাংশ লোকে যুৱকজনক গুৱাহাটী মেডিকেল কলেজ হস্পিতাললৈ ভৰ্তি কৰে৷ দুৰ্বৃত্তৰ দলটোৱে গুলীচালনাৰ সময়ত এখন মটৰ চাইকেলেৰে আহিছিল বুলি জানিব পৰা গৈছে৷ আৰক্ষীৰ দলটোৱে দুৰ্বৃত্তৰ দলটোক ধৰিবলৈ অভিযান অব্যাহত ৰাখিছে যদিও কোনো লোকক আটক কৰিব পৰা নাই৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
বঢ়মপুৰত যুৱকক গুলীয়াই হত্যাৰ চেষ্টা